RO Jurnalul Oficial al Uniunii Europene L 167/10

REGULAMENTUL (UE) 2015/1040 AL COMISIEI

din 30 iunie 2015

de modificare a anexelor II, III și V la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri aplicabile substanțelor azoxistrobin, dimoxistrobin, fluroxipir, metoxifenozid, metrafenonă, oxadiargil și tribenuron din sau de pe anumite produse

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 14 alineatul (1) litera (a), articolul 18 alineatul (1) litera (b) și articolul 49 alineatul (2),

întrucât:

(1) Limitele maxime de reziduuri (LMR) pentru dimoxistrobin și metrafenonă au fost stabilite în partea A din anexa III la Regulamentul (CE) nr. 396/2005. Limitele maxime de reziduuri (LMR) pentru azoxistrobin, fluroxipir, metoxifenozid, oxadiargil și tribenuron au fost stabilite în anexa II și în partea B din anexa III la Regulamentul (CE) nr. 396/2005.

(2) Pentru azoxistrobin, Autoritatea Europeană pentru Siguranța Alimentară, denumită în continuare „autoritatea”, a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (2). Ea a recomandat reducerea LMR-urilor pentru migdale, nuci de Brazilia, caju, castane, nuci de cocos, alune, nuci de macadamia, nuci de Pecan, semințe de pin, nuci comune, sparanghel, boabe de porumb, boabe de cafea, infuzii (uscate, rădăcini), sfeclă de zahăr (rădăcină) și rădăcini de cicoare. Pentru alte produse, autoritatea a recomandat menținerea sau creșterea LMR-urilor existente. Autoritatea a concluzionat că, în ceea ce privește LMR-urile pentru fetică, scarolă (cicoare cu frunze întregi), creson, rucolă, muștar vânăt, frunze și tulpini de brasicacee, mușchiul, grăsimea, ficatul și rinichii de porcine, mușchiul, grăsimea, ficatul și rinichii de bovine, mușchiul, grăsimea, ficatul și rinichii de ovine, mușchiul, grăsimea, ficatul și rinichii de caprine, mușchiul, grăsimea, ficatul și rinichii de păsări de curte, laptele de bovine, laptele de ovine și laptele de caprine și ouă de păsări, anumite informații nu sunt disponibile și că este necesară o analiză suplimentară din partea responsabililor cu gestionarea riscurilor. Întrucât nu există riscuri pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul actual sau la nivelul identificat de autoritate. Aceste LMR-uri vor fi reexaminate; reexaminarea va ține seama de informațiile disponibile în termen de doi ani de la data publicării prezentului regulament.

(3) În ceea ce privește substanța azoxistrobin în orz, boabele de cafea,ovăz, cartofi și sorg, Comisia Codex Alimentarius (denumită în continuare „CCA”) (3) a adoptat LMR-uri Codex (CXL-uri). Deoarece aceste CXL-uri sunt susținute de o evaluare actualizată a autorității, este oportun să se țină cont de ele, cu excepția CXL-urilor care nu sunt sigure pentru consumatorii din Uniune și pentru care Uniunea a prezentat o rezervă către CCA (4).

(4) Pentru dimoxistrobin, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (5). Autoritatea a propus modificarea definiției reziduurilor și a recomandat micșorarea LMR-urilor pentru grâu. Pentru alte produse a recomandat menținerea LMR-urilor existente. Ea a concluzionat că, în ceea ce privește LMR-urile pentru mușchiul, grăsimea, ficatul și rinichii de bovine, mușchiul, grăsimea, ficatul și rinichii de ovine, mușchiul, grăsimea, ficatul și rinichii de caprine și laptele de bovine, laptele de ovine și laptele de caprine, nu erau disponibile unele informații și era necesară o analiză suplimentară din partea responsabililor cu gestionarea riscurilor. Întrucât nu există riscuri pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul actual sau la nivelul identificat de autoritate. Aceste LMR-uri vor fi reexaminate; reexaminarea va ține seama de informațiile disponibile în termen de doi ani de la data publicării prezentului regulament.

(5) Pentru fluroxipir, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (6). Ea a propus modificarea definiției reziduului. Aceasta a concluzionat că, în ceea ce privește LMR-urile pentru mere, usturoi, ceapă, ceapă eșalotă, cimbru, praz, boabe de orz, boabe de porumb, boabe de ovăz, boabe de secară, boabe de sorg, boabe de grâu, infuzii (flori), trestie de zahăr, mușchiul, grăsimea, ficatul și rinichii de porcine, mușchiul, grăsimea, ficatul și rinichii de bovine, mușchiul, grăsimea, ficatul și rinichii de ovine, mușchiul, grăsimea, ficatul și rinichii de caprine, laptele de bovine, laptele de ovine și laptele de caprine, anumite informații nu au fost disponibile și că o analiză mai aprofundată de către gestionarii de risc era necesară. Întrucât nu există riscuri pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul actual sau la nivelul identificat de autoritate. Aceste LMR-uri vor fi reexaminate; reexaminarea va ține seama de informațiile disponibile în termen de doi ani de la data publicării prezentului regulament. Autoritatea a concluzionat că, în ceea ce privește LMR-urile pentru fructe citrice, măsline de masă și măsline pentru producția de ulei de măsline, nu au fost disponibile informații și, în ceea ce privește LMR-urile pentru pere, gutui, moșmoni, moșmoni japonezi și ceapă de primăvară informațiile disponibile erau insuficiente pentru a stabili o LMR provizorie și o analiză mai aprofundată de către gestionarii de risc era necesară. LMR-urile pentru aceste produse ar trebui stabilite la limita specifică de determinare.

(6) Pentru metoxifenozid, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (7). Ea a recomandat reducerea LMR-urilor pentru fasole (uscată) și arahide. Pentru alte produse, autoritatea a recomandat menținerea sau creșterea LMR-urilor existente. Ea a concluzionat că, în ceea ce privește LMR-urile pentru vinete, mușchiul, grăsimea, ficatul și rinichii de porcine, mușchiul, grăsimea, ficatul și rinichii de bovine, mușchiul, grăsimea, ficatul și rinichii de ovine, mușchiul, grăsimea, ficatul și rinichii de caprine, mușchiul, grăsimea, ficatul și rinichii de păsări de curte, laptele de bovine, laptele de ovine și laptele de caprine și ouă de păsări, anumite informații nu erau disponibile și că era necesară o analiză suplimentară din partea responsabililor cu gestionarea riscurilor. Întrucât nu există riscuri pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul actual sau la nivelul identificat de autoritate. Aceste LMR-uri vor fi reexaminate; reexaminarea va ține seama de informațiile disponibile în termen de doi ani de la data publicării prezentului regulament. Autoritatea a concluzionat că, în ceea ce privește LMR-urile pentru portocale, mandarine și boabe de porumb, nu există informații disponibile și este necesară o analiză suplimentară din partea responsabililor cu gestionarea riscurilor. LMR-urile pentru boabele de porumb ar trebui stabilite la limita specifică de determinare. În ceea ce privește portocalele și mandarinele, CXL-urile au fost adoptate după ce autoritatea și-a prezentat avizul (8). LMR-urile stabilite pentru produsele respective în Regulamentul (CE) nr. 396/2005, în forma sa actuală, reflectă aceste CXL-uri. LMR-urile pentru portocale și mandarine nu trebuie, prin urmare, să fie modificate.

(7) Pentru metrafenonă, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (9). Autoritatea a propus modificarea definiției reziduurilor și a recomandat micșorarea LMR-urilor pentru boabe de grâu și boabe de secară. Pentru alte produse, autoritatea a recomandat menținerea sau creșterea LMR-urilor existente. Aceasta a concluzionat că, în ceea ce privește LMR-urile pentru vinete, anumite informații nu au fost disponibile și că este necesară o analiză suplimentară din partea responsabililor cu gestionarea riscurilor. În ceea ce privește vinetele, autoritatea a emis un aviz anterior privind această LMR (10). În prezent, se consideră oportun să se țină cont de abordarea proporționalității utilizată în avizul respectiv. Autoritatea a concluzionat că, în ceea ce privește LMR-urile pentru mușchiul, grăsimea, ficatul și rinichii de bovine, mușchiul, grăsimea, ficatul și rinichii de ovine, mușchiul, grăsimea, ficatul și rinichii de caprine și laptele de bovine, laptele de ovine și laptele de caprine, nu există informații disponibile și este necesară o analiză suplimentară din partea responsabililor cu gestionarea riscurilor. LMR-urile pentru aceste produse ar trebui stabilite la limita specifică de determinare.

(8) În conformitate cu Regulamentul (UE) nr. 823/2012 al Comisiei (11), aprobarea pentru oxadiargil a expirat la 31 martie 2014. Toate autorizațiile existente pentru produsele de protecție a plantelor care conțin substanța activă oxadiargil au fost revocate și perioadele de grație expiră la 30 septembrie 2015 cel târziu. Prin urmare, în conformitate cu articolul 17 din Regulamentul (CE) nr. 396/2005 coroborat cu articolul 14 alineatul (1), LMR-urile stabilite pentru substanța activă respectivă în anexele II și III ar trebui eliminate. Această măsură nu ar trebui să se aplice LMR-urilor care corespund unor CXL-uri bazate pe utilizări din țări terțe, cu condiția ca acestea să fie acceptabile în ceea ce privește siguranța consumatorilor. Aceasta nu ar trebui să se aplice nici în cazurile în care LMR-urile au fost stabilite în mod specific ca toleranță la importuri.

(9) Pentru tribenuron, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (12). Autoritatea a recomandat menținerea actualelor LMR-uri.

(10) În ceea ce privește produsele pe care utilizarea produsului de protecție a plantelor în cauză nu este autorizată și pentru care nu există toleranțe la import sau CXL-uri, LMR-urile ar trebui stabilite la limita specifică de determinare sau ar trebui să se aplice LMR implicită, astfel cum se prevede la articolul 18 alineatul (1) litera (b) din Regulamentul (CE) nr. 396/2005.

(11) Comisia a consultat laboratoarele de referință ale Uniunii Europene pentru reziduurile de pesticide în ceea ce privește necesitatea de a adapta anumite limite de determinare. În ceea ce privește mai multe substanțe, laboratoarele menționate au concluzionat că, pentru anumite produse, progresele tehnice necesită stabilirea unor limite specifice de determinare.

(12) Pe baza avizelor motivate ale autorității și ținând seama de factorii relevanți pentru subiectul în cauză, modificările adecvate ale LMR-urilor îndeplinesc cerințele prevăzute la articolul 14 alineatul (2) din Regulamentul (CE) nr. 396/2005.

(13) Partenerii comerciali ai Uniunii au fost consultați cu privire la noile LMR-uri prin intermediul Organizației Mondiale a Comerțului, iar observațiile lor au fost luate în considerare.

(14) Prin urmare, Regulamentul (CE) nr. 396/2005 ar trebui modificat în consecință.

(15) Pentru a permite comercializarea, prelucrarea și consumul produselor în condiții normale, prezentul regulament ar trebui să prevadă o măsură tranzitorie pentru produsele care au fost produse înainte de modificarea LMR-urilor și pentru care informațiile arată că se menține un nivel ridicat al protecției consumatorilor.

(16) Înainte ca LMR-urile modificate să devină aplicabile, ar trebui acordat un termen rezonabil pentru a permite statelor membre, țărilor terțe și operatorilor din sectorul alimentar să se pregătească pentru îndeplinirea noilor cerințe care vor rezulta din modificarea LMR-urilor.

(17) Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

ADOPTĂ PREZENTUL REGULAMENT:

Articolul 1

Anexele II, III și V la Regulamentul (CE) nr. 396/2005 se modifică în conformitate cu anexa la prezentul regulament.

Articolul 2

Regulamentul (CE) nr. 396/2005, astfel cum era formulat înainte de modificarea introdusă prin prezentul regulament, se aplică în continuare produselor care au fost produse până la 20 ianuarie 2016.

Articolul 3

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Regulamentul se aplică de la 21 ianuarie 2016. Cu toate acestea, punctul 1 litera (c) și punctul 3 din anexă se aplică de la 1 octombrie 2015.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 30 iunie 2015. Pentru Comisie Președintele Jean-Claude JUNCKER

(1) JO L 70, 16.3.2005, p. 1.

(2) Autoritatea Europeană pentru Siguranța Alimentară, „Review of the existing maximum residue levels (MRLs) for azoxystrobin according to Article 12 of Regulation (EC) No 396/2005” [Reexaminarea limitelor maxime existente pentru reziduurile de azoxistrobin, în conformitate cu articolul 12 din Regulamentul (CE) nr. 396/2005], EFSA Journal 2013, 11(12):3497 [97 pp.].

(3) Rapoartele Comitetului Codex privind reziduurile de pesticide sunt disponibile la adresa: http://www.codexalimentarius.org/download/report/917/REP14_PRe.pdf. Programul comun FAO/OMS privind standardele alimentare, Comisia Codex Alimentarius, Apendicele II și III. Cea de a 37-a sesiune, Geneva, Elveția, 14-18 iulie 2014.

(4) Scientific support for preparing a EU position for the 46th Session of the Codex Committee on Pesticide Residues (CCPR) [Sprijin științific pentru pregătirea poziției UE în cadrul celei de a 46-a sesiuni a Comitetului Codex privind reziduurile de pesticide (CCPR)], EFSA Journal 2014, 12(7):3737 [182 pp.], doi:10.2903/j.efsa.2014.3737.

(5) Autoritatea Europeană pentru Siguranța Alimentară, „Review of the existing maximum residue levels (MRLs) for dimoxistrobin according to Article 12 of Regulation (EC) No 396/2005” [Reexaminarea limitelor maxime existente pentru reziduurile de dimoxistrobin, în conformitate cu articolul 12 din Regulamentul (CE) nr. 396/2005], EFSA Journal 2013, 11(11):3464 [41 pp.].

(6) Autoritatea Europeană pentru Siguranța Alimentară, „Review of the existing maximum residue levels (MRLs) for fluroxypyr according to Article 12 of Regulation (EC) No 396/2005” [Reexaminarea limitelor maxime existente pentru reziduurile de fluroxipir, în conformitate cu articolul 12 din Regulamentul (CE) nr. 396/2005], EFSA Journal 2013, 11(12):3495 [49 pp.].

(7) Autoritatea Europeană pentru Siguranța Alimentară, „Review of the existing maximum residue levels (MRLs) for methoxyfenozide according to Article 12 of Regulation (EC) No 396/2005” [Reexaminarea limitelor maxime existente pentru reziduurile de metoxifenozid, în conformitate cu articolul 12 din Regulamentul (CE) nr. 396/2005], EFSA Journal 2014, 12(1):3509 [68 pp.].

(8) Regulamentul (UE) nr. 491/2014 al Comisiei din 5 mai 2014 de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri pentru ametoctradin, azoxistrobin, cicloxidim, ciflutrin, dinotefuran, fenbuconazol, fenvalerat, fludioxonil, fluopiram, flutriafol, fluxapiroxad, glufosinat de amoniu, imidacloprid, indoxacarb, MCPA, metoxifenozid, pentiopirad, spinetoram și trifloxistrobin din sau de pe anumite produse (JO L 146, 16.5.2014, p. 1).

(9) Autoritatea Europeană pentru Siguranța Alimentară, „Review of the existing maximum residue levels (MRLs) for metrafenone according to Article 12 of Regulation (EC) No 396/2005” [Reexaminarea limitelor maxime existente pentru reziduurile de metrafenonă, în conformitate cu articolul 12 din Regulamentul (CE) nr. 396/2005], EFSA Journal 2013, 11(12):3498 [43 pp.].

(10) Autoritatea Europeană pentru Siguranța Alimentară, „Modification of the existing MRLs for metrafenone in various crops” (Modificarea LMR-urilor existente pentru metrafenonă din diverse culturi), EFSA Journal 2013, 11(1):3075 [30 pp.].

(11) Regulamentul (UE) nr. 823/2012 al Comisiei din 14 septembrie 2012 de derogare de la Regulamentul de punere în aplicare (UE) nr. 540/2011 în ceea ce privește datele de expirare a aprobării substanțelor active 2,4-DB, acid benzoic, beta-ciflutrin, carfentrazon etil, Coniothyrium minitans tulpina CON/M/91-08 (DSM 9660), ciazofamid, ciflutrin, deltametrin, p-dimetenamidă, etofumesat, etoxisulfuron, fenamidon, flazasulfuron, flufenacet, flurtamon, foramsulfuron, fostiazat, imazamox, iodosulfuron, iprodion, izoxaflutol, linuron, hidrazidă maleică, mecoprop, mecoprop-p, mesosulfuron, mesotrion, oxadiargil, oxasulfuron, pendimetalin, picoxistrobină, propiconazol, propineb, propoxicarbazon, propizamidă, piraclostrobin, siltiofam, trifloxistrobin, warfarină și zoxamidă (JO L 250, 15.9.2012, p. 13).

(12) Autoritatea Europeană pentru Siguranța Alimentară, „Review of the existing maximum residue levels (MRLs) for tribenuron according to Article 12 of Regulation (EC) No 396/2005” [Reexaminarea limitelor maxime existente pentru reziduurile de tribenuron, în conformitate cu articolul 12 din Regulamentul (CE) nr. 396/2005], EFSA Journal 2013, 11(11):3457 [32 pp.].